
ATODIAD GA36b

	MANYLEB ASESU LEFEL 5 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA Astudiaethau Addysg: Rhaglen Anghenion Dysgu Ychwanegol

	Modwl:
	Ymddygiad a Dysgu: Dulliau o reoli’r ystafell ddosbarth

	Cod y modwl:
	ECES5016
	Cyfraniad at Asesiad Cyffredinol y Modwl  (%):
	100%

	Darlithydd:
	Rebecca Sparkes/Laura Hutchings
	Gwiriwr Mewnol:
	Laura Hutchings/Ross Phillips

	Teitl yr Aseiniad:
	Cyflwyniad unigol
	Nifer o eiriau (neu’r cyfwerth): 
	15 munud gyda deunydd hyfforddi ategol (cyfwerth â 2500 o eiriau)

	Dyddiad cyflwyno:
	04/03/2024 23.59pm
	Dyddiad dychwelyd marciau dros dro ac adborth ysgrifenedig: 
	15/04/2024  15.00pm

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os yw’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb. Cosbau ar gyfer cyflwyno’n hwyr: Hyd at wythnos yn hwyr, uchafswm marc o 40%. Mwy nag wythnos yn hwyr, 0%. Dim ond y Panel Amgylchiadau Esgusodol all gymeradwyo newid i ddyddiadau cyflwyno.  

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   






	Deilliannau Dysgu’r Modwl 
(o faes llafur y modwl)

	
· Arddangos dealltwriaeth feirniadol o theori ymddygiad allweddol a therminoleg berthnasol.
· Dadansoddi’n feirniadol ystod o strategaethau ac ymyriadau addasu ymddygiad.
· Archwilio’n feirniadol rôl yr oedolyn o ran rheoli ymddygiad a datblygu fframweithiau ymddygiad cadarnhaol.









	
DISGRIFIAD O’R DASG



Tasg:
Mae gofyn i chi baratoi a chyflwyno gweithdy hyfforddi ar reoli ymddygiad yn yr ystafell ddosbarth yn effeithiol. Dylai eich gweithdy hyfforddi ymwneud â lleoliad addysg o’ch dewis, gallai hyn fod yn ystafell ddosbarth ysgol gynradd/uwchradd prif ffrwd, ysgol arbennig, amgylchedd dysgu oedolion neu uned cyfeirio disgyblion (nid yw’r rhestr hon yn gynhwysfawr).  At ddibenion y gweithdy hwn, caniateir i chi ddefnyddio’r person cyntaf. 

[bookmark: _Hlk98924751]Yn eich cyflwyniad, mae angen i chi gynnwys ystod o strategaethau rheoli ymddygiad priodol, er enghraifft dad-ddwysáu, cymorth geiriol a di-eiriau a dylanwadu ar fyfyrwyr trwy eich ymddygiad eich hun – gallech hefyd ddewis cynnwys strategaethau ac ymyriadau priodol eraill. Bydd angen i chi ddadansoddi’n feirniadol eich dewis strategaethau ac awgrymu pam mai’r rhain yw’r strategaethau/ymyriadau mwyaf addas i’w defnyddio yn eich dewis leoliad addysg.

Disgwylir i chi gysylltu eich gweithdy hyfforddi â damcaniaethau ymddygiadol a defnyddio tystiolaeth academaidd briodol i ategu eich strategaethau ac ymyriadau awgrymedig.

Gan mai gweithdy hyfforddi yw hwn, bydd gofyn i chi greu deunydd hyfforddi ategol i gyd-fynd â’ch PowerPoint. Bydd y deunydd hyfforddi’n ategu eich gweithdy a gallwch eu cynhyrchu fel pecyn cymorth ar gyfer eich cynulleidfa darged. Dylech gynllunio’r deunydd yn addas a gall gynnwys diagramau, enghreifftiau, tasgau ac astudiaethau achos (nid yw’r rhestr hon yn gynhwysfawr). Dylech ystyried rôl yr ymarferydd o ran hyrwyddo ymddygiad cadarnhaol, gallech gyfeirio at rai enghreifftiau o fywyd go iawn os oes gennych brofiad perthnasol yn y maes neu enghreifftiau o arfer gorau gan Estyn/Llywodraeth Cymru, gallwch gynnwys yr enghreifftiau hyn yn eich cyflwyniad a/neu yn eich deunydd hyfforddi.


Canllaw Cyflwyno ar gyfer Cyflwyniadau:  

Byddwch yn cyflwyno’r sesiwn drwy MS Teams.  

Caiff sianel ei gosod ar eich cyfer drwy MS Teams i chi recordio eich cyflwyniad unigol erbyn y 04/03/2024 am 23:59. Bydd hefyd gofyn i chi gyflwyno copi o’ch PowerPoint a’ch deunyddiau ategol drwy’r dolenni Turn It In ar Moodle erbyn y 04/03/2024 (bydd dolen ar wahân yn cael ei darparu ar gyfer pob un).  Cofiwch gynnwys dolen at eich fideo ar ddiwedd eich PowerPoint.

	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  

Disgwylir i chi ymgysylltu ag ystod eang o lenyddiaeth o erthyglau cyfnodolion, llyfrau, gwefannau dibynadwy a dogfennaeth lywodraethol megis Canllawiau Cwricwlwm Llywodraeth Cymru.  Bydd angen i chi gynnwys sawl ffynhonnell gredadwy a dibynadwy yn sleidiau eich cyflwyniad a dylech hefyd gyfeirio at ffynonellau academaidd wrth i chi siarad. Dylai eich deunydd hyfforddi gael ei ategu gan lenyddiaeth briodol hefyd.  

Cofiwch ddefnyddio cyfeirnodi Harvard a chynnwys rhestr gyfeirio ar ddull Harvard ar ddiwedd eich cyflwyniad. 

2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a’r ffordd y mae’r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r damcaniaethau, cysyniadau ayyb, yn ystyrlon i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  

Yn eich cyflwyniad, mae angen i chi ddangos dealltwriaeth feirniadol o ddamcaniaethau ymddygiad a fframwaith rheoli ymddygiad perthnasol. Mae angen i chi ddangos eich bod yn ymwybodol o bwysigrwydd safbwyntiau gwahanol ar ddamcaniaethau rheoli ymddygiad a chysylltu damcaniaethau/fframwaith â strategaethau/ymyriadau priodol.


3. Sgiliau Gwybyddol a Deallusol
Dylech allu dadansoddi gwybodaeth yn feirniadol, a chynnig atebion i broblemau sy’n deillio o’r dadansoddi hwnnw, yn cynnwys gwerthuso’n feirniadol addasrwydd gwahanol ddulliau o ddatrys problemau.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Rhaid i chi bob amser ddarparu cyfiawnhad/tystiolaeth ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau, ynghyd â dealltwriaeth o’r cyfyngiadau ar wybodaeth, a’r modd y mae hyn yn dylanwadu ar ddadansoddiadau a dehongliadau. Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  

Bydd angen i chi ddadansoddi’n feirniadol eich dewis strategaethau/ymyriadau rheoli ymddygiad ac awgrymu pam mai’r rhain yw’r strategaethau/ymyriadau mwyaf addas i’w defnyddio yn eich dewis leoliad addysg. Mae hi hefyd yn bwysig eich bod yn cydnabod efallai na fydd y strategaethau/ymyriadau yn gweithio mor effeithiol â’r cynllun weithiau a darparu atebion posibl ar gyfer pan fydd hyn yn digwydd. 


4. Sgiliau Ymarferol
Ar lefel 5, dylech allu defnyddio ystod o dechnegau sefydledig o fewn y ddisgyblaeth, a chymhwyso cysyniadau ac egwyddorion gwaelodol y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, cymhwyso’r egwyddorion hynny mewn cyd-destun cyflogaeth. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn:  

Dyfernir marciau yn yr adran hon am greu eich deunydd/pecyn cymorth hyfforddi. Dylai’r deunydd gael ei ysgrifennu’n briodol ar gyfer eich cynulleidfa darged a’i gynllunio’n addas. Dylech ystyried rôl yr ymarferydd o ran hyrwyddo ymddygiad cadarnhaol, gallech gyfeirio at rai enghreifftiau o fywyd go iawn os oes gennych brofiad perthnasol yn y maes neu enghreifftiau o arfer gorau gan Estyn/Llywodraeth Cymru, gallwch gynnwys yr enghreifftiau hyn yn eich cyflwyniad a/neu yn eich deunydd hyfforddi.


5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.   Mae hyn yn cynnwys dangos:  datblygiad proffesiynol i wella sgiliau presennol a chaffael cymwyseddau newydd a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  

Gwnewch yn siŵr fod eich gwaith wedi’i gyflwyno’n broffesiynol e.e. diwyg a strwythur eich cyflwyniad. Hefyd, cofiwch brawfddarllen eich gwaith i sicrhau nad ydych yn gwneud unrhyw wallau. Wrth siarad yn ystod eich cyflwyniad, cofiwch ddefnyddio iaith sy’n briodol i’r gynulleidfa darged a gwnewch yn siŵr fod unrhyw gymhorthion gweledol wedi’u cynllunio’n dda, yn briodol ac yn glir i’w darllen.



	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 5 o 11


	Meini Prawf Asesu Generig 
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	
	

	
Disgwylir i chi ymgysylltu ag ystod eang o lenyddiaeth o erthyglau cyfnodolion, llyfrau, gwefannau dibynadwy a dogfennaeth lywodraethol megis Canllawiau Cwricwlwm Llywodraeth Cymru.  Bydd angen i chi gynnwys sawl ffynhonnell gredadwy a dibynadwy yn sleidiau eich cyflwyniad a dylech hefyd gyfeirio at ffynonellau academaidd wrth i chi siarad. Dylai eich deunydd hyfforddi gael ei ategu gan lenyddiaeth briodol hefyd.  

Cofiwch ddefnyddio cyfeirnodi Harvard a chynnwys rhestr gyfeirio ar ddull Harvard ar ddiwedd eich cyflwyniad. 




	
	

	
	20
	

	2. Sgiliau Gwybodaeth a Dealltwriaeth

	
	

	
Yn eich cyflwyniad, mae angen i chi ddangos dealltwriaeth feirniadol o ddamcaniaethau ymddygiad a fframwaith rheoli ymddygiad perthnasol. Mae angen i chi ddangos eich bod yn ymwybodol o bwysigrwydd safbwyntiau gwahanol ar ddamcaniaethau rheoli ymddygiad a chysylltu damcaniaethau/fframwaith â strategaethau/ymyriadau priodol.




	
	

	
	20
	

	3. Sgiliau Gwybyddol a Deallusol

	
	

	
Bydd angen i chi ddadansoddi’n feirniadol eich dewis strategaethau/ymyriadau rheoli ymddygiad ac awgrymu pam mai’r rhain yw’r strategaethau/ymyriadau mwyaf addas i’w defnyddio yn eich dewis leoliad addysg. Mae hi hefyd yn bwysig eich bod yn cydnabod efallai na fydd y strategaethau/ymyriadau yn gweithio mor effeithiol â’r cynllun weithiau a darparu atebion posibl ar gyfer pan fydd hyn yn digwydd. 




	
	

	
	25
	

	4. Sgiliau Cymhwyso Ymarferol 

	
	

	
Dyfernir marciau yn yr adran hon am greu eich deunydd/pecyn cymorth hyfforddi. Dylai’r deunydd gael ei ysgrifennu’n briodol ar gyfer eich cynulleidfa darged a’i gynllunio’n addas. Dylech ystyried rôl yr ymarferydd o ran hyrwyddo ymddygiad cadarnhaol, gallech gyfeirio at rai enghreifftiau o fywyd go iawn os oes gennych brofiad perthnasol yn y maes neu enghreifftiau o arfer gorau gan Estyn/Llywodraeth Cymru, gallwch gynnwys yr enghreifftiau hyn yn eich cyflwyniad a/neu yn eich deunydd hyfforddi.





	
	

	
	25
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	
Gwnewch yn siŵr fod eich gwaith wedi’i gyflwyno’n broffesiynol e.e. diwyg a strwythur eich cyflwyniad. Hefyd, cofiwch brawfddarllen eich gwaith i sicrhau nad ydych yn gwneud unrhyw wallau. Wrth siarad yn ystod eich cyflwyniad, cofiwch ddefnyddio iaith sy’n briodol i’r gynulleidfa darged a gwnewch yn siŵr fod unrhyw gymhorthion gweledol wedi’u cynllunio’n dda, yn briodol ac yn glir i’w darllen.




	
	

	
	10
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	





	MEINI PRAWF ASESU GENERIG



	Lefel 5

	Yn unol â’r Framework for Higher Education Qualifications, ar ddiwedd Lefel 5 disgwylir y bydd myfyrwyr wedi datblygu gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth, ac o’r modd y datblygwyd yr egwyddorion hynny.   Byddant wedi dysgu cymhwyso’r cysyniadau a’r egwyddorion hynny’n fwy eang y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, cymhwyso’r egwyddorion hynny mewn cyd-destun cyflogaeth. Bydd ganddynt wybodaeth am y prif ddulliau ymholi yn y maes pwnc, a gallu i werthuso’n feirniadol ddulliau gwahanol o ddatrys problemau.  Byddant yn meddu ar ddealltwriaeth o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.  Byddant yn gallu defnyddio ystod o dechnegau sefydledig i gychwyn ac ymgymryd â dadansoddiad beirniadol o wybodaeth, ac i gynnig atebion i broblemau sy’n deillio o’r dadansoddiad hwnnw. Byddant yn gallu cyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol, a defnyddio technegau allweddol y ddisgyblaeth yn effeithiol.  Byddant yn gallu ymgymryd â hyfforddiant pellach, datblygu sgiliau cyfredol, ac ennill cymwyseddau newydd a fydd yn eu galluogi i dderbyn cyfrifoldebau sylweddol o fewn sefydliadau.  Bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau. 




	Lefel 5
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth; gwybodaeth am y prif ddulliau ymholi yn y ddisgyblaeth.) 
	Bylchau mawr yn y wybodaeth gyda dealltwriaeth anfoddhaol, anfeirniadol o’r deunydd pwnc.  Llawer o ddeunydd amherthnasol.   Anghywirdebau sylweddol. Dealltwriaeth ddiffygiol iawn o’r prif ddulliau ymholi yn y ddisgyblaeth. 
	Gwybodaeth ddarniog, gyda dealltwriaeth feirniadol arwynebol yn unig.  Rhai anghywirdebau sylweddol a/neu ddeunydd amherthnasol.   Dealltwriaeth anghyflawn neu rannol ddiffygiol o’r prif ddulliau ymholi yn y ddisgyblaeth. 
	Gwybodaeth a dealltwriaeth feirniadol gyfyngedig ond digonol o’r cysyniadau a’r egwyddorion sefydledig yn y maes pwnc, gydag ychydig o fylchau yn y dewis o ddeunydd.  Dealltwriaeth feirniadol gyfyng o’r prif ddulliau ymholi.  
	Mae’r wybodaeth yn weddol fanwl a chywir.  Dealltwriaeth feirniadol dda o’r cysyniadau a’r egwyddorion sefydledig a’r prif ddulliau ymholi, gyda mân fylchau yn y dewis o ddeunydd. 
	Mae’r wybodaeth yn weddol helaeth.   Arddengys ddealltwriaeth feirniadol gymwys iawn o gysyniadau ac egwyddorion sefydledig y pwnc a’r prif ddulliau ymholi.   Gwybodaeth eang a manwl. 
	Gwybodaeth fanwl, ragorol a dealltwriaeth feirniadol iawn o gysyniadau ac egwyddorion sefydledig y pwnc a’r prif ddulliau ymholi.  
	Gwybodaeth eithriadol o fanwl, a dealltwriaeth feirniadol ragorol o gysyniadau ac egwyddorion sefydledig y pwnc a’r prif ddulliau ymholi.  Gall fynd y tu hwnt i theorïau sefydledig. 

	Sgiliau gwybyddol a deallusol 
(Gwerthuso a dadansoddi cysyniadau ac egwyddorion mewn modd beirniadol; dadl a barn; y cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.) 
	Gwaith hollol neu bron yn hollol ddisgrifiadol.  Fawr ddim neu ddim gwerthuso a dadansoddi cysyniadau ac egwyddorion mewn modd beirniadol. 
Wedi methu datblygu dadleuon, gan arwain at farn afresymegol neu annilys.  Cyffredinoliadau neu farn heb sail, wedi’u gwneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso a dadansoddi  cysyniadau ac egwyddorion mewn modd beirniadol.  Datblygu gwan ar ddadleuon a barn.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso a dadansoddi cysyniadau ac egwyddorion mewn modd beirniadol, gan dueddu tuag at ddisgrifio. 
Peth tystiolaeth i gefnogi dadleuon a barn  ond gall y rhain fod heb eu datblygu’n ddigonol, ag ychydig o anghysondeb / camddehongli neu wedi methu cydnabod yn llawn y cyfyngiadau ar wybodaeth. 


	Rhywfaint o werthuso a dadansoddi cysyniadau ac egwyddorion mewn modd beirniadol, er ei fod yn ddisgrifiadol mewn mannau.  
Ymwybyddiaeth gynyddol o’r cyfyngiadau ar eu gwybodaeth a’u gallu i ddefnyddio tystiolaeth i gefnogi’r ddadl er gyda thuedd i daeru / datgan barn yn hytrach na dadlau ar sail rheswm a thystiolaeth. 
Dadleuon dilys a barn resymegol ar y cyfan.  
	Gwerthuso a dadansoddi cysyniadau mewn modd beirniadol, cadarn.  Yn ddethol o ran ystod y dystiolaeth a ddefnyddir ac yn cyfuno yn hytrach na disgrifio.  Gallu i ddyfeisio dadleuon sy’n dangos ymwybyddiaeth o safbwyntiau gwahanol, ac i ddefnyddio tystiolaeth mewn modd argyhoeddiadol i gefnogi barn briodol a dilys.  
	Gwerthuso a dadansoddi cysyniadau ac egwyddorion mewn modd beirniadol, rhagorol gan arwain at ddadleuon a barn rhesymegol a rhesymedig ar sail tystiolaeth.  Cydnabyddiaeth eglur o safbwyntiau eraill ac ymwybyddiaeth gref o'r cyfyngiadau ar eu gwybodaeth. 
Gallu i feddwl yn annibynnol ac i ‘weld y tu hwnt i’r cwestiwn', gan awgrymu rhywfaint o afael ar y maes a’r cysyniadau ehangach.  
	Gwerthuso a dadansoddi cysyniadau ac egwyddorion mewn modd beirniadol, eithriadol.  Defnyddia dystiolaeth yn eithriadol o dda i gysylltu syniadau, a chefnogi dadleuon a barn rhesymegol ac argyhoeddiadol iawn.  Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael eglur ar y maes a’r cysyniadau ehangach.   Cydnabyddiaeth dreiddgar o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau. 

	Sgiliau ymarferol
(Cymhwyso cysyniadau ac egwyddorion gwaelodol sylfaenol yn fwy eang y tu allan i'r cyd-destun lle y’u hastudiwyd yn gyntaf; defnyddio ystod o dechnegau sefydledig; cynnig atebion i broblemau sy’n deillio o’r dadansoddiad.)
	Defnydd cyfyngedig, neu ddim defnydd o ddulliau sefydledig, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn y tu allan i’r cyd-destun lle y’u hastudiwyd yn gyntaf.  
	Cymhwyso dulliau sefydledig, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau.  Sgiliau datrys problemau gwan y tu allan i’r cyd-destun lle y’u hastudiwyd yn gyntaf.  


	Ymwybyddiaeth ddigonol o ddulliau sefydledig, deunyddiau, offer a/neu dechnegau ac yn  cymhwyso’r rheini mewn modd priodol ar y cyfan.
Gwerthfawrogiad sylfaenol o gyd-destun y cymhwyso.  Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall ddynodi problemau a chynnig atebion sylfaenol y tu allan i’r cyd-destun lle y’u hastudiwyd yn gyntaf.  
	Cymhwyso dulliau sefydledig, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall ddynodi problemau a chynnig atebion priodol ar y cyfan y tu allan i’r cyd-destun lle y’u hastudiwyd yn gyntaf. 
	Cymhwyso ystod o ddulliau sefydledig, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar.   Cymhwyso theori i arfer mewn modd cyson, cywir a rhesymegol, gan wneud cysylltiadau priodol rhwng y ddau.  Gall ddynodi problemau a chynnig atebion priodol y tu allan i’r cyd-destun lle y’u hastudiwyd yn gyntaf. 
Tystiolaeth o rywfaint o greadigrwydd.  
	Cymhwyso ystod o ddulliau sefydledig, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Cymhwyso theori i arfer mewn modd cyson, cywir a rhesymegol, gan wneud cysylltiadau datblygedig rhwng y ddau.  Gall ddynodi problemau a chynnig atebion creadigol, rhagorol y tu allan i’r cyd-destun lle y’u hastudiwyd yn gyntaf.  
	Lefelau eithriadol o sgiliau cymhwyso a defnyddio gan ddefnyddio dulliau sefydledig, offer a/neu dechnegau.   Cymhwyso theori i arfer mewn modd cyson, cywir a rhesymegol, gan wneud cysylltiadau datblygedig iawn rhwng y ddau.  Gall ddynodi problemau arferol ac anarferol a chynnig atebion creadigol, eithaf soffistigedig y tu allan i’r cyd-destun lle y’u hastudiwyd yn gyntaf.  

	Sgiliau trosglwyddadwy ar gyfer bywyd ac arfer proffesiynol
(Cyfleu’n effeithiol ar amrywiaeth o ffurfiau i gynulleidfaoedd arbenigol ac anarbenigol; y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau.


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau.
	Gall gyfathrebu mewn cyfrwng sy’n addas ar gyfer y gynulleidfa ond gyda lle i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda rhai meysydd o fân wendid. 
	Gall gyfathrebu’n effeithiol mewn cyfrwng sy’n addas ar gyfer y gynulleidfa, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp. 
Arddengys y sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn cyfrwng sy’n addas ar gyfer y gynulleidfa.
Mae’r gwaith yn gydlynol, yn rhugl, wedi’i strwythuro’n dda ac yn drefnus.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda mân wendid  achlysurol yn unig. 
	Gall gyfathrebu’n broffesiynol, yn hyderus ac yn gyson mewn cyfrwng sy’n addas ar gyfer y gynulleidfa.
Mae’r gwaith yn gydlynol, yn rhugl iawn ac wedi’i gyflwyno’n fedrus. Gall weithio’n ymreolaethol gyda menter.  Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan fodloni ymrwymiadau. Arddengys sgiliau rhagorol ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gydag awydd i ddatblygu ymhellach.  

	Gall gyfathrebu gyda lefel eithriadol o uchel o broffesiynoldeb, sy’n addas iawn ar gyfer y gynulleidfa. 
Mae’r gwaith yn eithriadol o gydlynol, yn rhugl iawn ac wedi’i gyflwyno’n broffesiynol. Gall weithio’n eithriadol o dda o fewn tîm, gan ddangos sgiliau arwain. Arddengys sgiliau eithriadol ar gyfer cyflogaeth sy’n gofyn am arfer cyfrifoldeb personol a gwneud penderfyniadau gydag awydd i ddatblygu ymhellach.  

